proxectonos/corpus_dominio_legal_administrativo_tmp huggingface dataset:
RESOLUCIÓN conxunta do 15 de decembro de 1998, da Dirección Xeral de Ordenación Educativa e de Formación Profesional da Consellería de Educación e Ordenación Universitaria e do Instituto Galego de Consumo, pola que se publica a selección de dez proxectos de educación para o consumo na escola presentados por centros escolares de niveis non universitarios que se vinculan á Rede Europea de Educación do Consumidor.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/01/1999

Por Resolución do 5 de outubro de 1998 (DOG nº 216, do 6 de novembro), a Consellería da Presidencia e Administración Pública convocou concurso público para seleccionar dez proxectos de educación para o consumo na escola, presentados por centros educativos de niveis non universitarios que desexen vincularse á Rede Europea de Educación do Consumidor. Vista a proposta do xurado relativa á selección dos traballos presentados, efectuada segundo a base 8ª da convocatoria, procede a súa publicación de conformidade co establecido na base 10ª. Na súa virtude,
RESOLVEMOS:
Facer pública a selección de proxectos presentados polos centros educativos, de conformidade coa Resolución do 5 de outubro de 1998, que se relacionan no anexo desta orde, e vinculan a estes centros á Rede Europea de Educación do Consumidor.
Santiago de Compostela, 15 de decembro de 1998.
José Luis Mira Lema
Director xeral de Ordenación Educativa
y Formación Profesional
Jorge Rodríguez Vázquez-Molezún
Presidente do Instituto Galego de Consumo
ANEXO
1. Título: Consumes o Te Consumes
Centro: CEIP Emilia Pardo Bazán.
Localidade: A Coruña.
Coordinadora: Mª Luz Agra Pardiñas.
2. Título: Estudio de Bens, Productos e Servicios.
Centro: IES Porta da Auga.
Localidade: Ribadeo.
Coordinador: Álvaro Doural Leiras.
3. Título: Enredos e Trebellos
Centro: CEIP Santo Estevo.
Localidade: Parga.
Coordinadora: Mª Victoria Esteban Riesco.
4. Título: Alimentación e Consumo.
Centro: CEIP San Clodio.
Localidade: Santo Estevo de Ribas de Sil.
Coordinador: Manuel Cao Rodríguez.
5. Título: A miña Vida en Euros.
Centro: CEIP Irmás Villar.
Localidade: Ourense.
Coordinador: Emilia T. Fraga González.
6. Título: Somos Europeos.
Centro: CEIP Lagoas 3.
Localidade: Ourense.
Coordinadora: Mª Elisa Vidal López.
7. Título: Escola e Consumo.
Centro: CEIP Froebel.
Localidade: Pontevedra.
Coordinadora: Mª Teresa Couto Nogueira.
8. Título: Nova Visión do Consumo 3 Erres.
Centro: CEIP Enrique Barreiro Piñeiro.
Localidade: Cambados.
Coordinadora: Eulalia Planas Bacarisas.
9. Título: Preparándonos para o Cambio.
Centro: CEIP Lourido e Chancelas.
Localidade: Poio.
Coordinador: Manuel Fontán Teso.
10. Título: Consume con Xeito.
Centro: CEIP Ardán.
Localidade: Marín.
Coordinador: Jesús Portas Ferro.
RESOLUCIÓN do 8 de xaneiro de 1999 pola que se nomea profesor-director dos cinco cursos para a obtención do diploma de directivo, convocados mediante Resolución do 30 de novembro de 1998.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/01/1999

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), regula o diploma de directivo, establecendo que, para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto de que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocados, por Resolución do 30 de novembro de 1998, cinco cursos para a obtención do diploma de directivo,
RESOLVO:
Nomear profesor-director dos cinco cursos para a obtención do diploma de directivo, convocados mediante resolución do director da Escola Galega de Administración Pública, do 30 de novembro de 1998, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 8 de xaneiro de 1998.
Domingo Bello Janeiro
Director da Escola Galega de Administración
Pública
RESOLUCIÓN do 8 de xaneiro de 1999 pola que se designa secretario da comisión de selección dos participantes nos cinco cursos para a obtención do diploma de directivo, convocados mediante Resolución do 30 de novembro de 1998.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/01/1999

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que selecciona os aspirantes a participar no curso para a obtención do citado diploma estará integrada, entre outros membros, por un secretario, que deberá ser funcionario destinado na Escola Galega de Administración Pública. En virtude do anterior,
DISPOÑO:
Artigo único.
Designar a Manuel Braña Gutiérrez como secretario da comisión que levará a cabo a selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de novembro de 1998.
Santiago de Compostela, 8 de xaneiro de 1999.
Domingo Bello Janeiro
Director da Escola Galega de Administración
Pública
RESOLUCIÓN do 8 de xaneiro de 1999 pola que se designan vocais da comisión de selección dos participantes nos cinco cursos para a obtención do diploma de directivo, convocados mediante Resolución do 30 de novembro de 1998.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/01/1999

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que efectúa a selección dos aspirantes a participar no curso para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.
Designar como vocais da comisión que levará a cabo a selección dos participantes nos cinco cursos para a obtención do diploma de directivo, convo
cados mediante resolución do director da Escola Galega de Administración Pública do 30 de novembro de 1998, as seguintes persoas:
-José Vilas Nogueira, profesor da facultade de Ciencias Políticas e da Administración da Universidade de Santiago de Compostela.
-José Ramón Pardo Cabarcos, secretario xeral da EGAP.
Santiago de Compostela, 8 de xaneiro de 1999.
Domingo Bello Janeiro
Director da Escola Galega de Administración
Pública
DECRETO 380/1998, do 29 de decembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial Rubios-Taboexa (As Neves).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/01/1999

A Deputación Provincial de Pontevedra, en sesión celebrada o día 26 de xuño de 1998, aprobou o proxecto de E.P. Rubios-Taboexa (As Neves) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 19 de outubro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 11 de decembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a apremiante necesidade de acomete-la obra vén dada pola grave deterioración actual do firme, xunto coa perigosa sinuosidade de tal vía e que determinan un elevado índice de accidentes nel.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de decembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. Rubios-Taboexa (As Neves).
Santiago de Compostela, vintenove de decembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
66
DECRETO 379/1998, do 29 de decembro, polo que se declara a urxente ocupación, para efectos de expropiación forzosa, polo Concello de Rábade (Lugo), dos bens e dereitos necesarios para a realización das obras do proxecto de dotación de servicios na avenida de Portugal, primeira fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/01/1999

O Concello de Rábade (Lugo), en sesión celebrada o día 28 de maio de 1998, aprobou o proxecto de
dotación de servicios na avenida de Portugal, 1ª fase e na sesión do día 21 de setembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 11 de novembro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe. O dito informe tivo entrada no rexistro xeral da Consellería de Xustiza, Interior e Relacións Laborais o día 4 de decembro de 1998, e no que se sinala que a sección proxectada se axustará á nova sección de vía definida no proxecto de modificación nº 3, na que se define unha franxa lindante coa beirarrúa de 4 m de largo cualificada de «espacios libres» e que constitúe unha barreira de protección entre as vivendas e a rúa.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata dunha vía pola que se accede ó colexio público otero predrayo, ó novo instituto de ensino secundario obligatoria, ó polígono industrial e á escola taller, co conseguinte incremento de tráfico que debe verificarse nas millores condicións de seguridade vial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de decembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Rábade (Lugo) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de dotación de servicios na avenida de Portugal, 1ª fase.
Santiago de Compostela, vintenove de decembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
79
DECRETO 2/1999, do 7 de xaneiro, polo que se declara 1999 ano de Roberto Blanco Torres.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/01/1999

A Real Academia Galega decidiu dedica-lo Día das Letras Galegas de 1999 a Roberto Blanco Torres. Escritor e xornalista, a súa obra poética de carácter vangardista, goza dunha grande intensidade e beleza, como xornalista a súa obra é moi extensa e variada,
sendo a súa sinatura considerada como unha das máis características da época en que viviu.
Escritor emigrado a Cuba, a súa evolución transcorre entre o agrarismo e o galeguismo. Comprometido co seu tempo, dirixiu varios xornais e foi un colaborador asiduo da prensa galega, vertendo o seu talante combativo en diversos xornais e revistas. O seu importante labor xornalístico faino merecente dun posto de honor no xornalismo galego.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día sete de xaneiro de mil novecentos noventa e nove,
DISPOÑO:
Artigo 1º
Declárase o ano 1999 en Galicia ano de Roberto Blanco Torres, polo que debe constituír unha obriga para tódolos galegos participar na homenaxe debida a este escritor.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste xornalista e poeta que tanto fixo polas letras galegas.
Artigo 3º
Como testemuña de homenaxe a Roberto Blanco Torres, a Xunta de Galicia acuñará unha medalla conmemorativa de trescentos exemplares numerados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, sete de xaneiro de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
78
RESOLUCIÓN do 3 de decembro de 1998, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario de bacharelato no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/01/1999

Conforme o artigo 6 da Orde do 3 de outubro de 1998 pola que se convocan os premios extraordinarios de bacharelato para alumnos que rematasen os seus estudios de bacharelato no curso 1997-1998, esta dirección xeral
RESOLVE:
Primeiro.-Facer pública a composición do tribunal que deberá xulga-las probas para a concesión do premio extraordinario de bacharelato, que figura no anexo desta resolución.
Segundo.-O número de premios que se poden conceder na convocatoria do curso 1997-1998 na Comunidade Autónoma de Galicia é de vintecinco (25).
Santiago de Compostela, 3 de decembro de 1998.
Severino Somoza Gómez
Director xeral de Centros e Inspección Educativa
132
RESOLUCIÓN do 1 de decembro de 1998 pola que se inscribe a Asociación de Amigos del Camino de Santiago de Santander no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/01/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de Santander, con data do 4 de novembro de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Santander quede inscrita no Rexistro de Entidades de Promoción do Camiño de Santiago co número 093.
Santiago de Compostela, 1 de decembro de 1998.
Andrés González Murga
Secretario xeral da Consellería de Cultura,
Comunicación Social e Turismo
ORDE do 17 de decembro de 1998 pola que se autoriza definitivamente a apertura e funcionamento do centro privado Virgen Milagrosa de Bueu (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/01/1999

Examinado o expediente instruído por instancia do titular do centro privado Virgen Milagrosa de Bueu, no que solicita autorización para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados
para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por porposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización terá efectos progresivamente, a medida que se implanten as ensinanzas autorizadas conforme o calendario de aplicación de nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 17 de decembro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Bueu.
Localidade: Bueu.
Enderezo: Pazos de Fontenla, 55.
Código do centro: 36000351.
Denominación específica: Virgen Milagrosa.
Titular: Fillas de Caridade.
Composición resultante:
a) Centro de Educación Infantil: 3 unidades.
b) Centro de Educación Primaria: 6 unidades.
c) Centro de Educación Secundaria: 4 unidades de Educación Secundaria Obrigatoria.
ORDE do 8 de xaneiro de 1999 pola que se designan tres vocais da comisión de selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de novembro de 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/01/1999

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de novembro de 1998, as seguintes persoas:
-Joaquín López-Rúa Soler, director xeral da Función Pública da Xunta de Galicia.
-Jaime Bouzada Romero, inspector xeral de Servicios da Xunta de Galicia.
-Javier Suárez García, director xeral da Asesoría Xurídica da Xunta de Galicia.
Santiago de Compostela, 8 de xaneiro de 1999.
Dositeo Rodríguez Rodríguez
Conselleiro da Presidencia e Administración
Pública
ORDE do 18 de decembro de 1998 pola que se modifica o concerto educativo co centro privado Divino Maestro de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/01/1999

Por Orde do 31 de xullo de 1998 (Diario Oficial de Galicia, do 19 de agosto) aprobáronse os concertos
educativos cos centros docentes privados, concedéndolle ó centro privado Divino Maestro de Lugo o concerto para 0/6 unidades de educación primaria, 0/2 unidades do 1º ciclo da ESO e 2 unidades de 3º da ESO.
Tendo en conta que o dito centro tiña a consideración de centro público de réxime especial, pasando a ser centro privado concertado, e que, con posterioridade á publicación da antedita Orde do 31 de xullo de 1998, se producen tres vacantes ó trasladarse dous profesores estatais con destino definitivo e un con destino provisional.
Vistos a Lei orgánica 8/1985, do 3 de xullo, reguladora do dereito á educación (BOE do 4) e o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos (BOE do 27).
Considerando que, ó abeiro do establecido na disposición adicional quinta do devandito Real decreto 2377/1985, as prazas existentes, ocupadas por profesores estatais, amortizaranse no momento en que se produzan vacantes e, polo tanto, procede a súa substitución por profesores que o centro privado concertado Divino Maestro debe contratar aténdose ó establecido na Lei orgánica 8/1985.
Polo anteriormente exposto e por proposta da Dirección Xeral de Centros e Inspección Educativa, esta consellería
DISPÓN:
Primeiro.-Aproba-la modificación do concerto educativo co centro privado Divino Maestro de Lugo, quedando coa seguinte configuración: 3/3 unidades de educación primaria, 0/2 unidades do 1º ciclo da ESO e 2 unidades de 3º curso da ESO.
Segundo.-O documento administrativo no que se formalizará a dita modificación do concerto educativo será asinado polo titular da Consellería de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
Terceiro.-A modificación que, por esta orde, se aproba terá efectos desde o inicio do curso académico 1998-99.
Cuarto.-De acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, a presente resolución esgota a vía administrativa polo que, contra ela, poderá interporse recurso contencioso-administrativo perante os órganos competentes para entenderen dos recursos contencioso-administrativos, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 18 de decembro de 1998.
Celso Currás Fernández
Conselleiro de Educación e Ordenación
Universitaria
RESOLUCIÓN do 28 de decembro de 1998, da Secretaría Xeral da Consellería de Sanidade e Servicios Sociais, pola que se fai pública a composición da comisión de selección do quinto curso de diplomados en enfermería de empresa.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/01/1999

De conformidade co disposto na base 4.3 da convocatoria do quinto curso de diplomados en enfermería de empresa, publicada mediante Resolución do 16 de novembro de 1998, DOG nº 233, do 1 de decembro de 1998, esta secretaría xeral
DISPÓN:
Artigo 1º
A composición da comisión de selección do quinto curso de diplomados en enfermería de empresa será a seguinte:
Presidente: Manuel Antonio Silva Romero.
Suplente: Flavio López López.
-Pola Consellería de Sanidade e Servicios Sociais:
Vocal: Ana Comesaña Álvarez.
Suplente: Francisco Javier García Caeiro.
Vocal: Francisco Javier Ayape Amigot.
Suplente: Luis Matos Espiño.
-Pola Escola Universitaria de Enfermería de Ferrol:
Vocal: Manuel Romero Martín.
Suplente: Avelino Castro Pastor.
Vocal: Mª Josefa Pichel Guerrero.
Suplente: Natalia Sobrido Prieto.
Secretario: Francisco Bernabeu Piñeiro.
Suplente: Nuria Varela Feal.
Artigo 2º
Notifíquese a presente resolución á Escola Nacional de Medicina do Traballo.
Santiago de Compostela, 28 de decembro de 1998.
Manuel Antonio Silva Romero
Secretario xeral da Consellería de Sanidade
e Servicios Sociais
CORRECCIÓN de erros.-Resolución do 6 de agosto de 1998, da Dirección Xeral de Patrimonio Cultural, pola que se incoa expediente para a delimitación do contorno de protección do Castro de Elviña, na Coruña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/01/1999

Advertido un erro na indicada resolución, publicada no DOG, do 2 de novembro de 1998, cómpre face-la seguinte corrección:
Páxina 11.812, no anexo I «Zonificación», no punto 1-2, segunda liña, onde di: «...percorre o límite oeste...», debe dicir: «...percorre o límite leste...».
ORDE do 14 de xaneiro de 1999 pola que se declara de interese galego a Fundación Castro-Rial e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/01/1999

Con data do 17 de decembro de 1998 publicouse no Diario Oficial de Galicia a orde da Consellería da Presidencia e Administración Pública do 10 de decembro de 1998 pola que se clasifica como mixta a Fundación Castro-Rial adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Corcubión, o día 6 de outubro de 1998, ante a notaria María Isabel Fitera García, co número oitocentos dez do seu protocolo, por Marcelo Castro-Rial Canosa, Manuel Vázquez Formoso, María del Carmen Furelos Gaiteiro, Isidro Caamaño Trillo, Marcelo Castro-Rial Schuler e Enrique José Castro-Rial Schuler, que interveñen todos no seu propio nome, facéndoo ademais Marcelo Castro-Rial Canosa en nome e representación de Perfecto Castro-Rial Schuler.
Esta fundación, ó abeiro do establecido no artigo 6 dos seus estatutos ten por obxecto e finalidade, entre outros, a docencia en niveis infantil, primaria, secundaria, así como formación profesional e tecnolóxica.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Castro-Rial ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Castro-Rial no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de xaneiro de 1999.
Dositeo Rodríguez Rodríguez
Conselleiro da Presidencia e Administración
Pública
DECRETO 6/1999, do 22 de xaneiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 25/01/1999

Con motivo da viaxe do presidente da Xunta de Galicia a Bruxelas é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o 25 de xaneiro ata o seu regreso, ó conselleiro da Presidencia e Administración Pública.
Santiago de Compostela, vintedous de xaneiro de mil novecentos noventa e nove.
Manuel Fraga Iribarne
Presidente
ORDE do 11 de xaneiro de 1999 pola que se regulan as comprobacións técnicas de equipos das emisoras de FM adxudicadas no concurso regulado polo Decreto 281/1997, do 9 de outubro.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/01/1999

Adoptado o acordo do Consello da Xunta de Galicia na súa reunión do 5 de marzo de 1998 (Resolución do 5) relativo á adxudicación provisional de corenta e unha emisoras, de carácter comercial, en ondas métricas con modulación de frecuencia, resulta necesario, por parte das sociedades adxudicatarias do concurso regulado polo Decreto 281/1997, do 9 de outubro, face-las comprobacións técnicas oportunas que permitan o correcto funcionamento dos equipos de radiodifusión co fin de lles dar cumprimento ás esixencias e obrigas das concesións en canto a calidade e cobertura do servicio.
Na súa virtude, facendo uso das facultades que me confire a disposición derradeira primeira do citado Decreto 281/1997, do 9 de outubro, esta consellería
ACORDA:
Artigo único.
1. Autorízanse as sociedades adxudicatarias do concurso regulado polo Decreto 281/1997, do 9 de outubro, a face-las comprobacións técnicas oportunas dos equipos de radiodifusión, consistentes na posta en marcha e funcionamento deles, sempre e cando as conexións que se realicen para esta finalidade, se fagan con carácter descontinuo e, en ningún caso, se realice unha xestión comercial das emisoras adxudicadas.
2. As ditas comprobacións técnicas deberán cesar, no suposto de producir interferencias radioeléctricas, debéndose proceder de inmediato, neste caso, á desconexión dos equipos empregados.
3. A autorización para as citadas comprobacións técnicas, entenderase, en todo caso, sen prexuízo das probas de emisión públicas que soamente poderán efectuarse despois de estaren inspeccionadas e aprobadas as instalacións polos servicios técnicos da Dirección Xeral de Telecomunicacións do Ministerio de Fomento.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 11 de xaneiro de 1999.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 11 de xaneiro de 1999 pola que se convoca un curso de reciclaxe.
ACADEMIA GALEGA DE SEGURIDADE — III. OUTRAS DISPOSICIÓNS — 25/01/1999

Dentro dos programas de actividades que a Academia Galega de Seguridade ten previsto realizar no ano 1999, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso de reciclaxe para policías locais, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos:
O curso ten por obxectivos dota-los policías dunha formación complementaria en materia de actualización policial, que lles sexa útil no desempeño posterior da súa profesión.
Destinatarios:
O curso vai dirixido a todos aqueles policías locais de Galicia que non ingresaran no corpo de policía local a través da Academia Galega de Seguridade.
Inscrición:
A inscrición dos participantes será totalmente gratuíta, debéndose comunicar esta, antes do 15 de febreiro de 1999 para efectua-la correspondente reserva de praza.
Prazas:
Sen límite.
Solicitudes:
1. Os policías que desexen asistir a este curso deberán remitir un escrito, a través do concello, á Academia Galega de Seguridade, solicitando a participación no curso de reciclaxe para policías locais; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 15 de febreiro de 1999.
3. Os escritos deberán enviarse á Academia Galega de Seguridade: Avenida da Cultura, s/n, 36680 A Estrada.
Contido e duración:
O curso celebrarase na Academia Galega de Seguridade, sita na Avenida da Cultura, s/n, no Concello da Estrada, os xoves en horario de mañá e tarde, e terá unha duración de 180 horas lectivas.
O curso está composto polas seguintes áreas:
-Área xurídica.
-Área humanística.
-Área técnica policial.
-Área operativa policial.
Datas:
O curso principiará no vindeiro mes de marzo de 1999, quedando por determina-la súa data de comezo, que se comunicará coa suficiente antelación.
O horario será de 10 a 14 horas, e de 16 a 20 horas.
Desenvolvemento do curso:
Os alumnos da Academia Galega de Seguridade, durante o seu período de permanencia na Academia, rexeranse polo Regulamento de réxime interior desta, publicado no Diario Oficial de Galicia do 28-7-1995, nº 144.
Certificado:
Ó remate do curso entregaráselles un certificado a aquelas persoas que acrediten a súa participación continuada a el; e superen as correspondentes probas de coñecementos.
Modificacions:
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 11 de xaneiro de 1999.
Juan José Fariñas-Ferro Rodríguez
Director xeral da Academia Galega de Seguridade
ORDE do 18 de decembro de 1998 pola que se autoriza a posta en funcionamento do colexio de educación infantil e primaria de Barbadás (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/01/1999

O Decreto 268/1988, do 24 de setembro (DOG do 6 de outubro), crea o colexio de educación infantil e primaria no concello de Barbadás (Ourense).
En consecuencia, esta consellería, de conformidade co establecido no artigo 1 do Decreto 213/1988, do 10 de xullo (DOG do 23) e por proposta da Dirección Xeral de Centros e Inspección Educativa
DISPÓN:
Primeiro.-Autoriza-la posta en funcionamento do colexio de educación infantil e primaria de Barbadás (Ourense), tal e como figura no anexo da presente orde.
Segundo.-Autoriza-la Dirección Xeral de Centros e Inspección Educativa para adopta-la medidas precisas para a execución da presente orde.
Santiago de Compostela, 18 de decembro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Barbadás.
Localidade: Valenzá.
Centro: colexio de educación infantil e primaria de Barbadás.
Código do centro: 32016789.
Zona educativa: Ourense.
Composición
UNIDADES
POSTOS DE TRABALLO
EI
EP
TOTAL
EI
EP
FI
FF
EM
EF
PT
TOTAL
3
9
12
3
8
1
1
1
1
1
16
RESOLUCIÓN do 15 de xaneiro de 1999 pola que se fai público o acordo plenario do día 14 de xaneiro de 1999 polo que se establece o número, distribución de asuntos e composición das seccións do Consello Consultivo de Galicia para o ano 1999.
CONSELLO CONSULTIVO DE GALICIA — III. OUTRAS DISPOSICIÓNS — 26/01/1999

De conformidade co establecido no artigo 18 do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 14 de xaneiro de 1999, do Consello Consultivo de Galicia, polo que se establecen o número, distribución de asuntos e composición das seccións do devandito consello para 1999, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello
Consultivo de Galicia e artigos 16 e 18 do seu Regulamento de organización e funcionamento, aprobado polo Decreto 287/1996, o pleno do Consello Consultivo de Galicia, na súa reunión do día 14 de xaneiro de 1999,
ACORDA:
1. Establece-lo número e composición das seccións do Consello Consultivo de Galicia para o ano 1999 da forma seguinte:
-Sección primeira:
* Presidente: Pablo Moure Mariño.
* Vocais: José Luis de la Torre Nieto, José María Gómez y Díaz-Castroverde.
-Sección segunda:
* Presidente: Antonio Carro Fernández-Valmayor.
* Vocais: José María Gómez y Díaz-Castroverde, José Luis de la Torre Nieto;
2. A distribución de asuntos entre elas efectuarase por quenda alternativa segundo a orde de entrada da solicitude de dictames.
3. Que conforme o parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 15 de xaneiro de 1999.
José Antonio García Caridad
Presidente do Consello Consultivo de Galicia
RESOLUCIÓN do 11 de xaneiro de 1999 pola que se convoca un curso sobre o patrimonio en Santiago e o Camiño.
ACADEMIA GALEGA DE SEGURIDADE — III. OUTRAS DISPOSICIÓNS — 26/01/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre o patrimonio en Santiago e o Camiño, que deberá desenvolverse conforme as seguintes bases:
Obxectivos.
Lograr un coñecemento do patrimonio histórico artístico de Compostela, que lles sexa útil na súa axuda ós milleiros de visitantes desta cidade no ano Xacobeo, para que os policías sexan capaces de dar unha información clara, concisa e útil ó visitante.
Destinatarios.
O curso vai dirixido ós membros do Corpo da Policía Local de Santiago de Compostela, membros da unidade do C.N.P. adscrita á Comunidade Autónoma de Galicia e membros da agrupación de voluntarios de Protección Civil de Santiago de Compostela.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 15 de febreiro, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico, e seladas; isto será requisito indispensable para ser admitido no curso; o incumprimento deste requisito suporá a exclusión do devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración.
O curso terá unha duración de 20 horas lectivas e celebrarase en sesións de tarde, de luns a venres.
Datas.
O curso celebrarase do 22 ó 26 de febreiro de 1999.
O horario será de 16.30 a 20.30 horas do serán.
Relación de admitidos.
A relación de admitidos publicarase o día 18 de febreiro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, no concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 11 de xaneiro de 1999.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 30 de decembro de 1998, da Dirección Xeral da Función Pública, pola que se lle dá publicidade á modificación das listas para a cobertura con carácter temporal de postos de traballo reservados a funcionarios, publicadas por Resolución do 16 de xullo de 1998 (Diario Oficial de Galicia número 140, do 22 de xullo), e por Resolución do 29 de outubro de 1998 (Diario Oficial de Galicia número 214, do 4 de novembro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/01/1999

O conselleiro da Presidencia e Administración Pública dictou, con data do 14 de decembro de 1998, resolución que na súa parte dispositiva establece o seguinte:
«Estima-lo recurso ordinario formulado por Mª Consuelo Méndez Mouzo e, en consecuencia:
a) Modifica-la Resolución do 16 de xullo de 1998 (Diario Oficial de Galicia nº 140, do 22 de xullo), no sentido de figurar na lista correspondente á letra A) 2º, para a cobertura con carácter temporal de postos correspondentes ó corpo superior de Administración da Xunta de Galicia (Grupo A):
Mª Consuelo Méndez Mouzo.
DNI nº: 32.808.449.
No posto número 1, para o ámbito territorial da Coruña.
b) Modifica-la Resolución do 29 de outubro de 1998 (Diario Oficial de Galicia nº 214, do 4 de novembro), no sentido de excluír a Mª Consuelo Méndez Mouzo, das listas para a cobertura con carácter temporal de postos correspondentes ó corpo superior de Administración da Xunta de Galicia (Grupo A); escala superior de finanzas».
Dado que o carácter da resolución é estimatorio da petición da interesada, procede darlle a debida publicidade á modificación provocada pola devandita resolución, nas listas aprobadas o 16 de xullo de 1998 e o 29 de outubro de 1998, nos termos fixados nela.
En consecuencia, varíase correlativamente a orde de prelación dos solicitantes posteriores na lista correspondente.
Contra a dita resolución, que é definitiva en vía administrativa, os interesados poderán interpoñer recurso contencioso-administrativo, previsto na Lei 29/1998, do 13 de xullo, reguladora da xurisdicción contencioso-administrativa, perante o Tribunal Superior de Xustiza de Galicia, segundo a súa disposición transitoria primeira, no prazo de dous meses contados desde a publicación da presente resolución no Diario Oficial de Galicia.
Santiago de Compostela, 30 de decembro de 1998.
Joaquín López-Rúa Soler
Director xeral da Función Pública
CORRECIÓN de erros.-Resolución do 14 de decembro de 1998, da Dirección Xeral de Patrimonio Cultural, pola que se incoa expediente de delimitación do contorno de protección das torres de Allo, no concello de Zas, provincia da Coruña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/01/1999

Advertida omisión, na devandita resolución, publicada no DOG nº 3, do xoves, 7 de xaneiro de 1999, cómpre efectua-la oportuna corrección:
Na páxina 143, debe engadirse o anexo I.
ANEXO I
A-B.-Estrada de Fisterra-A Coruña, no cruzamento sinalado coa estrada CP-1406 que conduce a Pombal.
B-C.-Continuando pola estrada que une Pombal co lugar de Regalados.
C-D.-Camiño veciñal á dereita que conduce ó regato de Esmorís.
D-E.-Camiño de monte que desde o regato de Esmorís enlaza coa pista que vai do Piñeiro a Cebola de Arriba, preto do lugar de Casas Novas.
E-F.-Do cruzamento do camiño con Casas Novas, ó cruzamento de Cebola de Arriba na estrada xeral A Coruña-Fisterra.
F-A.-Estrada A Coruña-Fisterra desde Cebola de Arriba ó cruzamento coa CP-1406.
186
CORRECCIÓN de erros.-Orde do 16 de decembro de 1998 pola que se establecen as normas para a revisión das condicións económicas aplicables á prestación de asistencia sanitaria concertada polo Servicio Galego de Saúde (Sergas).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/01/1999

Advertidos erros, na devandita orde, publicada no DOG nº 251, do mércores, 30 de decembro de 1998, cómpre efectua-la oportuna corrección:
Na páxina 13.821, no apartado: 3. Servicios especiais de diagnóstico e tratamento en centros hospitalarios e non hospitalarios; desde o punto 1 ata o 12, correspondentes ás páxinas 13.821, 13.822 e 13.823, omitiuse diante o número 3.
Na páxina 13.823, no apartado: 5. Asistencia concertada por procesos médicos ou cirúrxicos; desde o punto 1 ata o 5, debe engardirse diante o número 5.
Na páxina 13.824, no artigo 5º, apartado 2, nos puntos 1, 2 e 3, debe engadirse o número 2.
110
ORDE do 25 de xaneiro de 1999 pola que se amplía a Orde do 13 de abril de 1993, pola que se establece o procedemento para a implantación da xornada lectiva en sesión única de mañá nos centros de educación infantil, educación primaria e educación xeral básica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/01/1999

A regulación do procedemento para a implantación da xornada lectiva única nos centros de educación infantil, primaria e xeral básica, no ámbito da Comunidade Autónoma de Galicia, vén establecida na Orde do 13 de abril de 1993, DOG do 23 de abril, da Consellería de Educación e Ordenación Universitaria.
Aprobada a implantación dos centros públicos integrados dentro da organización educativa desta comunidade, mediante decreto do Consello da Xunta de Galicia do 7 de xaneiro de 1999, como aqueles centros docentes nos que se impartan dúas ou máis ensinanzas non universiarias, e tendo en conta que estes centros no momento da súa posta en funcionamento escolarizan, fundamentalmente, alumnos dos niveis educativos de infantil, primaria e secundaria obrigatoria, estímase oportuno e conveniente que, provisoriamente, e en tanto non se remata a implantación do ensino secundario obrigatorio, a regulación do procedemento para autoriza-la xornada lectiva única dos centros públicos integrados sexa a establecida na citada Orde do 13 de abril de 1993.
En consecuencia, esta consellería, en virtude do previsto no artigo 1 do Decreto 213/1998, do 10 de xullo, polo que se establece a estructura órganica da Consellería de Educación e Ordenación Universitaria,
DISPÓN:
Artigo único.
Amplíase o contido da Orde do 13 de abril de 1993, pola que se establece o procedemento para a implantación da xornada lectiva en sesión única de mañá nos centros de educación infantil, educación primaria e educación xeral básica, na seguinte forma:
1. Introdúceselle unha disposición adicional primeira, do teor seguinte: o disposto nesta orde seralles de aplicación ós centros públicos integrados.
2. Engádeselle unha disposición transitoria terceira, co seguinte texto: os centros que actualmente veñan desenvolvendo a súa actividade docente en réxime de xornada única e esgoten as prórrogas previstas nesta orde, poderán solicitar unha prórroga máis.
Disposición derradeira única
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de xaneiro de 1999.
P.D. (Orde 21-6-1996)
Máximo García Serrano
Secretario xeral da Consellería de Educación
e Ordenación Universitaria